[bookmark: _GoBack]ROMÂNIA
Jud. SATU MARE
Primăria comunei BELTIUG

ANUNT CONCURS
RECRUTARE  CONSILIER ȘCOLAR - membru în echipa comunitară integrată, proiect: „FURNIZARE DE SERVICII INTEGRATE ÎN COMUNITĂȚILE RURALE - FACILITAREA ACCESULUI PERSOANELOR VULNERABILE LA SERVICII DE BAZĂ EFICIENTE ŞI DE CALITATE

       Unitatea Administrativ-Teritorială comuna Beltiug, cu sediul în localitatea Beltiug,  nr. 357, județul Satu Mare, în conformitate cu prevederile HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual plătit din fonduri publice, cu modificările și completările ulterioare,  organizează concurs pentru ocuparea unui post contractual de execuție vacant de  Consilier scolar în cadrul compartimentului Asistență Socială, din aparatul de specialitate al primarului comunei Beltiug, județul Satu Mare. 
  INFORMAŢII GENERALE PRIVIND POSTUL
1. NIVELUL POSTULUI: funcție de execuție, membru în Echipa Comunitară Integrată (ECI) a proiectului, Cod PIDS/586/PO4/339395, cod SMIS 339395
2.  NUMARUL SI DENUMIREA POSTULUI – 1, post de Consilier școlar cod COR: 235903 
3. DURATA ANGAJARII:  determinată, pentru o perioadă de 36 de luni, cu posibilitatea prelungirii prin act adițional, conform art. 82 alin. (3) din Legea nr. 53/2003- Codul muncii, republicată, cu modificările și completările ulterioare,  până cel puțin la data de finalizare a proiectului.
4. DURATA TIMPULUI DE LUCRU: 4 ore /zi,  20 ore/ săptămână
5. NUMARUL SI TIPUL PROBELOR DE CONCURS : selectia dosarelor de inscriere, proba scrisa  si interviul.
      
Condiții generale care trebuie îndeplinite de o persoană pentru a putea participa la concurs :
a.	are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b.	cunoaşte limba română, scris şi vorbit;
c.	are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d.	are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e.	îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f.	nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g.	nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h.	nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).



Condiții specifice pentru ocuparea postului : 
• Experiență specifică în activitatea cu copii/tineri ≥ 2 ani
• Constituie avantaj activitatea în proiectul pilot ”Crearea și implementarea serviciilor comunitare integrate
pentru combaterea sărăciei și a excluziunii sociale”, cod MySMIS 122607;
• Constituie avantaj domiciliul în UAT pentru care aplică;
• Studii de specialitate: studii superioare absolvite cu diplomă de licență cu specializarea în psihologie,
pedagogie, psihopedagogie specială, sociologie, asistență socială, precum și alte specializări, conform
centralizatorului aprobat prin ordin al ministrului educației și cercetării pentru ocuparea
posturilor/catedrelor de profesor consilier școlar, în vigoare în anul școlar al angajării
• Disponibilitate pentru deplasări
• Cunoştinţe de operare/programare pe calculator (necesitate şi nivel): Office, Excel, Word, Power Point -
utilizator independent
• Abilităţi, calităţi şi aptitudini necesare:
- competențe de comunicare scrisă şi verbală, de relaționare;
- moralitate, corectitudine, deschidere și flexibilitate în relațiile interumane;
- perseverenţă, consecvenţă, abilităţi pentru munca în condiții de stres, în situaţii de urgenţă sau
neprevăzute;
- analiza problemelor specifice mediului şcolar;
- atenție la detalii;
- atitudine pozitivă, motivatoare;
- competențe de integrare TIC în educație.
• Limbi străine solicitate: nu este cazul

Dosarele de concurs se depun la registratura Primăriei comunei Beltiug sau pot fi transmise de candidați prin Poșta Română, serviciul de curierat rapid, poștă electronica sau platforme informatice ale autorităților sau instituțiilor publice  până pe data de 07.09.2026 ora 15.
În situația în care candidații transmit dosarele de concurs prin Poșta Română, serviciul de curierat rapid, poștă electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către candidați și au obligația de a se prezenta la secretariatul comisiei de concurs cu documentele prevăzute în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise, după caz.
	
DOCUMENTE NECESARE PENTRU ÎNSCRIEREA LA CONCURS:
a)	formularul de înscriere la concurs care conține și declarația de consimțământ privind prelucrarea datelor cu caracter personal;
b)	copia actului de identitate sau orice alt document care atestă identitatea, potrivit legii, după caz (semnată de candidat);
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări; 
e)	copiile documentelor care atestă îndeplinirea condiţiilor specifice ale postului solicitate, adică experiență specifică în activitatea cu copii/tineri – minimum 2 ani 
f)	Curriculum Vitae, model comun european;
g)	cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul  de concurs cu originalul cazierului judiciar, cel mai târziu până la data primei probe a concursului);
h)	adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
i)	certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

ATRIBUŢIILE POSTULUI:
a)	consiliază cu prioritate elevii aflați în risc de abandon școlar și de excluziune socială, în scopul asigurării accesului, participării și creșterii calității rezultatelor școlare ale acestora;
b)	realizează evaluarea, depistarea, intervenția timpurie, asistența psihopedagogică și monitorizarea corespunzătoare a tuturor copiilor identificați cu abilități adaptative cognitive și/sau socioemoționale scăzute în raport cu vârsta și nivelul lor de școlarizare, împreună cu alte instituții/persoane abilitate, în cadrul echipelor comunitare integrate;
c)	consiliază părinții și sprijină cadrele didactice din unitățile de învățământ de masă în vederea facilitării procesului de incluziune școlară a copiilor/elevilor/tinerilor din categorii defavorizate, inclusiv a celor cu cerințe educaționale speciale;
d)	colaborează cu asistentul social și asistentul medical comunitar/mediatorul sanitar/mediatorul școlar în cadrul echipelor comunitare integrate pentru combaterea sărăciei și excluziunii sociale;
e)	asigură servicii de educație parentală;
f)	asigură servicii de intervenție în situații de violență școlară, de mediere a conflictelor școlare și de consiliere a preșcolarilor/ elevilor implicați în situații de violență școlară;
g)	desfășoară servicii de informare, consiliere și sprijin pentru personalul unităților de învățământ și pentru elevi în scopul prevenirii traficului și consumului de droguri, a delincvenței și predelincvenței juvenile și a altor comportamente de risc, precum și a oricărei forme de violență în spațiul școlar, inclusiv bullying, cyberbullying, hărțuire;
h)	asigură servicii de facilitare a integrării sociale și culturale a preșcolarilor/elevilor în colectivul clasei/grupei și al unității de învățământ.
i)	alte tipuri de intervenţii care sunt în relaţie cu aria consilierii şcolare care ţin de consilierul şcolar pentru eliminarea cauzelor care generează şi menţin starea de sărăcie şi excluziune socială.

Alte atribuții (specifice în cadrul proiectului):
a)	derularea de activități de identificare a persoanelor vulnerabile, prin diverse mecanisme – screening, sesizări, referire;
b)	elaborarea de rapoarte lunare de activitate, după modelul furnizat de UJSS, privind implementarea activității de consiliere școlară în cadrul ECI;
c)	participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor „etc;”
d)	identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;
e)	participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
f)	participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora;
g)	asigurarea aplicării la nivel județean a mecanismului operațional de colaborare interinstituțională și de coordonare a  serviciilor comunitare integrate (având în  vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei);
h)	comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.

Procentele de timp alocate fiecărei categorii de activități:
•	cel puțin 70% din norma de lucru a consilierului școlar va fi alocată activităților centrate pe beneficiar (identificare, evaluare nevoi, informare, referire, monitorizare, consiliere, sprijin si acompaniere);
•	cel puțin 15% din norma de lucru a consilierului școlar se va aloca pentru activități centrate pe dezvoltarea capacității unității/autorităților locale / SPAS, prin participarea la activități de formare și dezvoltare profesională, consolidare structuri comunitare consultative, cooperare locală intersectorială „etc;”

Obiective de performanță individuală:
•	Realizarea unei activități cu impact pozitiv asupra persoanelor beneficiare și comunității;
•	Îndeplinirea cu succes în cadrul ECI a atribuțiilor descrise anterior;
•	Respectarea principiilor de etică și standardelor de calitate în atribuțiile sale, inclusiv cele referitoare la managementul de caz în SCIP pentru combaterea sărăciei și excluziunii sociale;
•	 Dezvoltarea și menținerea performanțelor profesionale;
•	Absolvirea cu succes a programelor de instruire/formare profesională desfășurate în cadrul proiectului;
•	Menținerea entuziasmului de a profesa prin respectarea constantă a standardelor de calitate și prin supervizarea profesională.

Criterii de evaluare a realizării obiectivelor de performanță:
•	Capacitate de implementare, în realizarea atribuțiilor, a principiilor și standardelor de calitate, a legislației în vigoare, a instrumentelor și procedurilor elaborate în cadrul proiectului și a modelelor de intervenție validate științific;  
•	Determinare și spirit de inițiativă în îndeplinirea atribuțiilor menționate anterior;
•	Atenție  și perseverență în îndeplinirea atribuțiilor și atingerea rezultatelor previzionate;
•	Capacitate de a învăța din experiență și a identifica soluții creative; 
•	Empatie, inteligență emoțională;
•	Capacitate de a face față unor situații solicitante și conflictuale;
•	Integritate profesională.


Indicatori de performanță:
•	Numărul de persoane care au beneficiat de serviciile oferite de echipele integrate, atât la nivel sectorial (social, educațional, medical) cât și la nivel integrat, având ca punct de referință evaluarea efectuată la începutul intervenției;
•	Numărul beneficiarilor care și-au atins obiectivele stabilite în planul de intervenție;
•	Numărul persoanelor a căror situație s-a îmbunătățit la 6 luni de la primirea sprijinului prin intermediul SAC, având ca punct de referință evaluarea efectuată la începutul intervenției; 
•	Numărul de planuri de intervenție elaborate;
•	Numărul de persoane care beneficiază de servicii educaționale și de resursele oferite prin aceste servicii; 
•	Numărul de persoane direcționate către persoana de contact din cadrul CJRAE.





Tematica detaliată aferentă bibliografiei pentru concurs

1. [bookmark: 1._Constituția_României_(republicată)]Constituția României (republicată)
· Principiile fundamentale ale statului român.
· Drepturile, libertățile și îndatoririle fundamentale ale cetățenilor.
· Egalitatea în drepturi (art. 16).
· Dreptul la învățătură și accesul egal la educație (art. 32).
· Protecția copiilor și a tinerilor.
· Rolul autorităților publice în garantarea drepturilor fundamentale.

2. [bookmark: 2._OG_nr._137/2000_privind_prevenirea_și]OG nr. 137/2000 privind prevenirea și sancționarea tuturor formelor de
discriminare
· Definiția discriminării și tipurile de discriminare (directă, indirectă, hărțuire).
· Principiul egalității de tratament între cetățeni.
· Domeniile în care este interzisă discriminarea (educație, muncă, servicii publice).
· Rolul Consiliului Național pentru Combaterea Discriminării.
· Sancțiuni și măsuri pentru combaterea discriminării.

3. [bookmark: 3._Legea_nr._202/2002_privind_egalitatea]Legea nr. 202/2002 privind egalitatea de șanse între femei și bărbați
· Principiile egalității de șanse și tratament între femei și bărbați.
· Interzicerea discriminării pe criteriul de sex.
· Aplicarea principiului egalității în sistemul de educație.
· Instituții și mecanisme pentru promovarea egalității de șanse.

4. [bookmark: 4._Ciolan_L._–_Învățarea_integrată_–_fun]Ciolan L. – Învățarea integrată – fundamente pentru un curriculum transdisciplinar
· Conceptul de curriculum integrat.
· Abordarea interdisciplinară și transdisciplinară.
· Modele de integrare curriculară.
· Strategii didactice pentru învățarea integrată.
· Rolul profesorului în proiectarea activităților integrate.

5. [bookmark: 5._Ulrich_C._–_Învățarea_prin_proiecte._]Ulrich C. – Învățarea prin proiecte. Ghid pentru profesori
· Conceptul și caracteristicile învățării prin proiect.
· Etapele metodei proiectului.
· Rolul profesorului în organizarea activităților de proiect.
· Rolul elevilor în procesul de învățare activă.
· Metode de evaluare în învățarea prin proiecte.
6. [bookmark: 6._Legea_învățământului_preuniversitar_n]Legea învățământului preuniversitar nr. 198/2023
· Principiile organizării sistemului de învățământ.
· Structura sistemului de învățământ preuniversitar.
· Drepturile și obligațiile elevilor.
· Incluziunea educațională și sprijinul pentru elevii vulnerabili.
· Serviciile de consiliere și orientare școlară.
· Prevenirea și reducerea abandonului școlar.




7. [bookmark: 7._Legea_nr._272/2004_privind_protecția_]Legea nr. 272/2004 privind protecția și promovarea drepturilor copilului
· Principiul interesului superior al copilului.
· Dreptul copilului la educație, protecție și dezvoltare.
· Responsabilitățile autorităților publice în protecția copilului.
· Măsuri de protecție specială pentru copiii aflați în dificultate.
· Colaborarea instituțiilor în protecția copilului.

8. [bookmark: 8._HG_nr._281/2025_privind_costul_standa]HG nr. 281/2025 privind costul standard per elev
· Principiile finanțării sistemului de educație.
· Determinarea costului standard per elev/preșcolar/antepreșcolar.
· Utilizarea fondurilor pentru finanțarea de bază a unităților de învățământ.
· Responsabilitățile autorităților locale și centrale.

9. [bookmark: 9._OMEC_nr._5701/2024_–_Regulamentul_CJR]OMEC nr. 5701/2024 – Regulamentul CJRAE/CMBRAE
· Organizarea și funcționarea centrelor județene de resurse și asistență educațională.
· Serviciile de consiliere psihopedagogică.
· Evaluarea și orientarea școlară și profesională.
· Sprijin pentru elevi, părinți și cadre didactice.
· Activități de prevenire a abandonului școlar.

10. [bookmark: 10._Ordinul_comun_nr._393/630/4236/2017_]Ordinul comun nr. 393/630/4236/2017 – servicii comunitare integrate
· Conceptul de servicii comunitare integrate.
· Colaborarea dintre educație, sănătate și asistență socială.
· Intervenții pentru familii și copii vulnerabili.
· Prevenirea excluziunii sociale și combaterea sărăciei.
· Mecanisme de cooperare instituțională.


 CALENDARUL DE DESFĂŞURARE A CONCURSULUI:

Nr. Crt.	Activitate	                                                                                                                                   Data	       Ora
1.	Data postării/publicării anunțului	                                                                                 24.08.2026	
2.	Data limită de depunere a dosarelor	                                                                        	         07.09.2026 ora 15.00
3.	Selecția dosarelor		                                                                                                08.09.2026
4.	Afișarea selecției dosarelor		                                                                                 08.09.2026.    
5.	Termen limită pentru depunerea contestațiilor privind selecția dosarelor	                       09.09.2026 ora 15.00
6.	Afișarea rezultatelor la contestații		                                                                   10.09.2026
7.	Proba scrisă		                                                                                                              15.09.2026 ora 10.00
8.	Afișarea rezultatelor la proba scrisă                                                                                          15.09.2026 
9.	Termen limită contestații la proba scrisă                                                                                   16.09.2026 ora 15.00                                                                 
10.	Afișarea rezultatelor la soluționarea contestațiilor la proba scrisă		         17.09.2026
11.	Interviul		                                                                                                              18.09.2026  
12.	Afișarea rezultatelor la proba de interviu	                                                                   18.09.2026	
13.	Termen limită contestații la proba de interviu		                                                    21.09.2026 ora 15.00






14.	Afișarea rezultatelor la soluționarea contestațiilor la proba de interviu	                       22.09.2026
15.	 Afișarea rezultatelor finale ale concursului	                                                                   22.09.2026




Informații suplimentare se pot obține la Primăria comunei Beltiug la nr. de telefon 0261-870071 sau adresa de e-mail : primaria.beltiug@yahoo.com.




                    								PRIMAR                                                                                                                   
      								Ec. Bartok-Gurzău Ioan

